Lise Brink verjaar in hospitaal | Maroela Media
Lise Brink bring vandag haar 43ste verjaardag in die waakeenheid van die Unitas-hospitaal in Centurion deur terwyl haar familie voorberei op nóg 'n operasie wat sy môre moet ondergaan.
Lise, haar man, dr. Danie Brink, uitvoerende direkteur van Solidariteit Helpende Hand, en hul vyf kinders was op 16 Desember 2016 in 'n ernstige motorongeluk. André (13) en Rachel (8) is in die ongeluk dood. 'n Gedeelte van Lise se linkerbeen is reeds geamputeer ná die ongeluk en haar galblaas is verwyder.
Volgens Danie was Lise vanoggend helder tydens die familie se besoek. "Dieselfde liefdevolle God wat vir Lise 42 gelukkige verjaardae gegun het, het ook hierdie 43ste een beskik. Ons bly vashou aan al die waarhede oor God in hierdie moeilike tyd," het hy gesê.
Op 'n Facebook-ondersteuningsgroep vir die gesin het talle mense gelukwensings vir Lise geplaas.
Lise ondergaan môreoggend 'n operasie vir 'n drukseer aan haar kop. Sy moet nog kaak- en rugoperasies ondergaan, maar word nou eers vir 'n seldsame soort longontsteking behandel voordat dokters dié operasies kan oorweeg. Sy word tans in 'n isolasiekamer in hospitaal behandel om haar blootstelling aan kieme te beperk.
My hart bly stukkend vir die gesin maar is Jesus dankbaar dat Hy hierdie mamma se lewe gespaar het….veels geluk Lize….ons ken jou nie maar jou gesin en familie se geloof is n voorbeeld vir almal van ons.
Bàie geluk Lise. Mag ons hemelse Vader jou volkome laat herstel. Jou kinders het hul mamma bàie nodig…
Dankie vir die pragtige Getuienis van Geloofsekerheid wat hierdie gesin uitstraal.
Baie geluk met verjaarsdag-herdenking en baie sterkte vir die pad vorentoe.
Weet Lise Brink van hul 2 kindertjies wat oorlede is? Die berig se sy is helder terwyl die familie haar besoek het? Baie serkte liefde en seen vir Lise en familie. Dankie vir julle geloof wat julle uitstraal. .